2. ลักษณะการประกอบธุรกิจ

2.1 ประวัติความเป็นมา การเปลี่ยนแปลงและพัฒนาการที่สำคัญ

บริษัท ธนมิตร แฟคตอริ่ง จำกัด (มหาชน) (“บริษัท”) เดิมชื่อบริษัท ธนมิตร แฟคตอริ่ง จำกัด
จดทะเบียนก่อตั้งเมื่อวันที่ 6 มกราคม 2540 ด้วยทุนจดทะเบียนจำนวน 20 ล้านบาท
โดยการร่วมทุนระหว่างบริษัท เซ็นทรัล รีเทล คอร์ปอเรชั่น จำกัด ถือหุ้นร้อยละ 50
กลุ่มธนาคารไทยพาณิชย์ จำกัด (มหาชน) ) ถือหุ้นร้อยละ 38 และกลุ่มผู้ถือหุ้นอื่น ถือหุ้นร้อยละ 12
โดยมีวัตถุประสงค์ในการจัดตั้งเพื่อดำเนินธุรกิจแฟคตอริ่ง
โดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ ( Modern Trade )
เนื่องจากบริษัท เซ็นทรัล รีเทล คอร์ปอเรชั่น จำกัด มีบทบาทสำคัญในธุรกิจค้าปลีกจึงมีฐาน
Supplier เป็นจำนวนมาก ซึ่งเป็นกลุ่มลูกค้าเป้าหมายสำคัญของธุรกิจแฟคตอริ่ง ในขณะที่
กลุ่มธนาคารไทยพาณิชย์ ทำหน้าที่ให้การสนับสนุนด้านการเงินแก่บริษัท

ภายหลังวิฤตการณ์ทางการเงิน บริษัทได้มีการเพิ่มทุนจดทะเบียนจาก 20 ล้านบาทเป็น 40 ล้านบาท
ในเดือนกรกฎาคม 2544 พร้อมกับการเปลี่ยนแปลงโครงสร้างการถือหุ้นใหม่
โดยกลุ่มผู้ถือหุ้นใหญ่ประกอบด้วยกลุ่มเซ็นทรัล ถือหุ้นร้อยละ 60 กลุ่มธนาคารไทยพาณิชย์
ถือหุ้นร้อยละ 10 และกลุ่มธนสถาปนา ถือหุ้นร้อยละ 10 ต่อมาในเดือนกันยายน 2546
บริษัทได้เพิ่มทุนจดทะเบียนเป็น 80 ล้านบาท และเมื่อวันที่ 2 มีนาคม 2547
บริษัทได้จดทะเบียนแปรสภาพจากบริษัทจำกัด เป็นบริษัทมหาชนจำกัด
บริษัทได้เข้าจดทะเบียนกับตลาดหลักทรัพย์ใหม่ (MAI)ในเดือน สิงหาคม 2547
พร้อมกับการเสนอขายหุ้นเพิ่มทุนต่อประชาชนจำนวน 4 ล้านหุ้น
ทำให้บริษัทมีทุนจดทะเบียนและเรียกชำระแล้วถึงปัจจุบันเป็น 100 ล้านบาท แบ่งเป็นหุ้นสามัญจำนวน
20 ล้านหุ้น โดยกลุ่มผู้ถือหุ้นใหญ่ 3 อันดับแรก ประกอบด้วย กลุ่มจิราธิวัฒน์ถือหุ้นร้อยละ 48
กลุ่มธนสถาปนาถือหุ้นร้อยละ 8 และธนาคารไทยพาณิชย์ ถือหุ้นร้อยละ 4
การเข้าจดทะเบียนในตลาดหลักทรัพย์ใหม่ครั้งนี้
มีวัตถุประสงค์เพื่อเป็นเงินทุนหมุนเวียนในการดำเนินงานและขยายการให้บริการของบริษัท
นอกจากนี้ยังส่งผลให้บริษัทเป็นที่รู้จักแพร่หลายในตลาดเพิ่มขึ้นด้วย

2.2 ภาพรวมการประกอบธุรกิจ

บริษัท ธนมิตร แฟคตอริ่ง จำกัด (มหาชน) ประกอบธุรกิจแฟคตอริ่งภายในประเทศเป็นหลัก
(Domestic Factoring) บริษัทเป็นผู้ให้บริการเงินทุนหมุนเวียนระยะสั้น
โดยการรับซื้อลดลูกหนี้การค้าจากการรับโอนสิทธิเรียกร้องในการรับเงิน
บริษัทเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade) ได้แก่
Supplier ของกลุ่มห้างสรรพสินค้า ซูเปอร์มาร์เก็ต ดิสเคาน์สโตร์หรือซุปเปอร์เซ็นเตอร์
ร้านขายสินค้าเฉพาะอย่าง ร้านสะดวกซื้อ เป็นต้น โดยลูกค้าสามารถนำเอกสารการค้า ได้แก่
ใบส่งสินค้า หรือใบวางบิล มาเป็นเอกสารประกอบในการโอนสิทธิการรับเงิน
โดยบริษัทจะจ่ายเงินสดให้ล่วงหน้าก่อน เมื่อครบกำหนดชำระเงิน
บริษัทจะเป็นผู้ดำเนินการเรียกเก็บค่าสินค้าหรือบริการจากลูกหนี้ของลูกค้าโดยตรง
ปัจจุบันบริษัทไม่มีบริษัทย่อยและบริษัทร่วม

จุดเด่นของบริษัทในการดำเนินธุรกิจ คือ บริษัทประกอบธุรกิจแฟคตอริ่งในประเทศเพียงอย่างเดียว
โดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่( Modern Trade)
ซึ่งบริษัทมีความชำนาญเป็นหลัก
นอกจากนั้นบริษัทยังได้รับความร่วมมือในการตรวจสอบมูลหนี้ก่อนการรับซื้อเอกสารการค้าและการตอบรับการแจ้งโอนสิทธิจากกลุ่มลูกหนี้ขนาดใหญ่
และกลุ่มผู้ถือหุ้นบางส่วน ซึ่งมีฐาน Supplier ที่เป็นลูกค้าของบริษัทอยู่เป็นจำนวนมาก
ทำให้บริษัทมีความเสี่ยงด้านการเรียกเก็บหนี้ต่ำ นอกจากนี้เพื่อให้การดำเนินธุรกิจของบริษัท และ
ธุรกิจของลูกค้ามีการเติบโตอย่างต่อเนื่องและยั่งยืน
บริษัทจึงได้ใช้กลยุทธ์ในการจัดให้มีข้อมูลที่เพียงพอ เกี่ยวกับการบริหารการจัดการของลูกค้า
ให้คำปรึกษา หรือข้อเสนอแนะที่เป็นประโยชน์ต่อลูกค้า อาทิ การบริหารสินค้าคงคลังและวัตถุดิบ
การจัดหา-

แหล่งวัตถุดิบ การบริหารลูกหนี้ รวมถึงการดูแลและอำนวยความสะดวกในการขยายวงเงิน
เพื่อเพิ่มโอกาสในการทำธุรกิจให้แก่ลูกค้า เป็นต้น

โครงสร้างรายได้ของบริษัท

โครงสร้างรายได้ของบริษัทแยกตามประเภทธุรกิจที่ให้บริการ มีดังนี้

+--------------+-----------------------------+-------------------------+
| ประเภทบริการ  | ประเภทรายได้                 | แหล่งที่มาของรายได้         |
+--------------+-----------------------------+-------------------------+
| แฟค          | รายได้ส                      | ดอกเบี้ยรับ                |
| ตอริ่งในประเทศ | ่วนลดรับจากการรับโอนสิทธิเรียกร้อง |                         |
+--------------+-----------------------------+-------------------------+
|              | ค่าธรรมเนียมและบริการ          | ค่าธรรมเนียมการเปิดวงเงิน   |
|              |                             |                         |
|              |                             | ค่าธรรมเนียมรับซื้อ          |
+--------------+-----------------------------+-------------------------+

โครงสร้างรายได้ของบริษัทตามงบการเงินปี 2545-2547 เป็นดังนี้

  ------------------------------ -------- -------- -------- -------- -------- --------
  รายได้                          2547              2546              2545     

                                 พันบาท    ร้อยละ    พันบาท    ร้อยละ    พันบาท    ร้อยละ

  ส่วนลดรับจากการรับโอนสิทธิเรียกร้อง   49,550   77.69    27,468   71.66    20,821   68.14

  ค่าธรรมเนียมและบริการ             14,027   21.99    10,651   27.79    9.732    31.85

  รายได้อื่น                        203      0.32     211      0.55     3        0.01

  รวม                            63,780   100.00   38,330   100.00   30,556   100.00
  ------------------------------ -------- -------- -------- -------- -------- --------

เป้าหมายการดำเนินธุรกิจ

บริษัทยังคงมุ่งเน้นการดำเนินธุรกิจ แฟคตอริ่งในประเทศเป็นหลัก ซึ่งในปี 2548
บริษัทได้วางแผนการขยายธุรกิจ เพื่อให้มีส่วนแบ่งการตลาดเป็นอันดับ 2
ทั้งนี้เนื่องจากเศรษฐกิจของประเทศยังคงมีอัตราการขยายตัวอย่างต่อเนื่อง โดยมีปัจจัยบวก
ด้านการจ้างงาน การเพิ่มขึ้นของค่าจ้างเงินเดือน การลดภาษี การลงทุน การใช้จ่ายภาครัฐ
ซึ่งส่งผลให้ธุรกิจด้านค้าปลีกมีการขยายตัวตามเช่นกัน
ซึ่งทำให้บริษัทสามารถขยายฐานลูกค้าได้อีกเป็นจำนวนมาก
โดยเฉพาะกลุ่มลูกค้าในธุรกิจอุตสาหกรรมขนาดกลางและขนาดย่อม
ลูกค้ารายใหม่ที่กำลังจะเกิดขึ้นและเข้ามาในตลาด
ซึ่งลูกค้าเหล่านี้ไม่สามารถหาแหล่งเงินกู้จากสถาบันการเงินได้
จึงส่งผลให้บริษัทสามารถเข้ามามีบทบาทในการสนับสนุนเงินทุนหมุนเวียน
บริษัทมีการพิจารณาการให้สินเชื่อ โดยคำนึงถึงคุณภาพของลูกค้าและลูกหนี้เป็นหลักสำคัญ
ทั้งนี้เพื่อป้องกันความเสี่ยงจากการเกิดหนี้สูญในอนาคต ซึ่งจะส่งผลกระทบต่อฐานะการเงินของบริษัท
นอกจากนี้บริษัทมีนโยบายในการพัฒนาคุณภาพการให้บริการอย่างต่อเนื่อง
ทั้งนี้เพื่อให้เกิดความพร้อมอยู่เสมอ โดยเน้นการให้บริการที่มีประสิทธิภาพ
เพื่อสร้างความพึงพอใจและเกิดประโยชน์สูงสุดให้กับลูกค้า
ในขณะที่บริษัทยังคงยึดมั่นที่จะมีการเติบโตอย่างต่อเนื่องและมีเสถียรภาพในระยะยาว